เรื่องร้องเรียน: แผงลอยบุกรุกทางเท้าเพิ่มมากขึ้นและมีขยะเกิดมากมายเกินความควบคุม
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณดังกล่าวแล้ว ขณะตรวจสอบพบรถจักรยานยนต์พ่วงข้างขายอาหารจอดกีดขวางทางสัญจรบนทางเท้าตามที่ร้องเรียน เจ้าหน้าที่จึงได้ดำเนินการดังนี้ 1. เจ้าหน้าที่จึงได้ลงพื้นที่ประสานกับผู้ประกอบการเพื่อแจ้งเรื่องร้องเรียนให้ทราบ และได้ประชาสัมพันธ์ขอความร่วมมือไม่ให้จอดรถจักรยานยนต์พ่วงข้างขายอาหารกีดขวางทางสัญจรบนทางเท้า เพื่อไม่ให้เกิดความเดือดร้อนแก่ประชาชนที่สัญจรไป-มา  และผู้ประกอบการได้เคลื่อนย้ายรถจักรยานยนต์พ่วงข้างขายสินค้าออกจากบริเวณดังกล่าวเรียบร้อยแล้ว ทั้งนี้เจ้าหน้าที่จะกวดขันอย่างเข้มงวดต่อไป 2. เจ้าหน้าที่เทศกิจได้ประสานกับฝ่ายรักษาฯ เรื่องการทิ้งขยะในบริเวณดังกล่าวแล้ว ทราบว่าเป็นจุดพักขยะชั่วคราว ซึ่งฝ่ายรักษาฯ ได้จัดเจ้าหน้าที่เก็บขยะและทำความสะอาดทุกวันในระหว่างเวลา 17.00 น.- 05.00 น. (แล้วแต่ความเหมาะสม)
ความเห็นของผู้แจ้ง: ขอบคุณครับ
พื้นที่: แขวงลาดยาว เขตจตุจักร กรุงเทพมหานคร